Държавен вестник, бр. 59, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  59
МИНИСТЕРСКИ СЪВЕТ
ПОСТАНОВЛЕНИЕ № 158
ОТ 24 ЮЛИ 2012 Г.
за приемане на Списък на продуктите, свър­
зани с отбраната, и Списък на изделията и 
технологиите с двойна употреба, които под­
лежат на контрол при внос
МИНИСТЕРСКИЯТ СЪВЕТ
П О С Т А Н О В И :
Член единствен. Приема Списък на про­
дуктите, свързани с отбраната, и Списък на 
изделията и технологиите с двойна употреба, 
които подлежат на контрол при внос съгласно 
приложения № 1 и 2.
Заключителни разпоредби
§ 1. Отменя се Постановление № 147 на 
Министерския съвет от 2011 г. за приемане на 
Списък на оръжията и Списък на изделията и 
технологиите с двойна употреба, които подле­
жат на контрол при внос (ДВ, бр. 43 от 2011 г.).
§ 2. Постановлението се приема на осно­
вание чл. 2, ал. 1 от Закона за експортния 
контрол на продукти, свързани с отбраната, 
и на изделия и технологии с двойна употреба. 
§ 3. Изпълнението на постановлението 
се възлага на министъра на икономиката, 
енергетиката и туризма.
Министър-председател: 
Бойко Борисов
Главен секретар на Министерския съвет: 
Росен Желязков
РЕШЕНИЕ
за отпускане на пенсия за особени заслуги 
към държавата и нацията
Народното събрание на основание чл. 86, 
ал. 1 от Конституцията на Република България 
във връзка с чл. 91 и § 6, ал. 4 от преходните 
и заключителните разпоредби на Кодекса за 
социално осигуряване
Р Е Ш И :
1. Отпуска пенсия за особени заслуги към 
държавата и нацията на Виктор Костадинов 
Топузлийски (следват лични данни), считано 
от 1 януари 2012 г.
2. По отношение на пенсията по т. 1 да се 
прилагат разпоредбите на Кодекса за социално 
осигуряване.
3. Изпълнението на решението се възлага 
на управителя на Националния осигурителен 
институт.
Решението е прието от 41-ото Народно 
събрание на 25 юли 2012 г. и е подпечатано 
с официалния печат на Народното събрание.
Председател на Народното събрание:
Цецка Цачева
7216
ПРЕЗИДЕНТ
 НА РЕПУБЛИКАТА
УКАЗ № 285
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Стефано Бенацо – извън­
реден и пълномощен посланик на Италианска­
та република в Република България, с орден 
„Стара планина“ първа степен за изключително 
големите му заслуги за развитието и укреп­
ването на българо-италианските отношения 
и по повод окончателното му отпътуване от 
страната.
Издаден в София на 23 юли 2012 г.
Президент на републиката: 
Росен Плевнелиев
Министър на външните работи: 
Николай Младенов
Подпечатан с държавния печат.
Министър на правосъдието:
Диана Ковачева
7116
УКАЗ № 289
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Марк Михилсен – извън­
реден и пълномощен посланик на Кралство 
Белгия в Република България, с орден „Стара 
планина“ първа степен за изключително голе­
мите му заслуги за развитието и укрепването 
на българо-белгийските отношения и по повод 
окончателното му отпътуване от страната.
Издаден в София на 26 юли 2012 г.
Президент на републиката: 
Росен Плевнелиев
Министър на външните работи: 
Николай Младенов
Подпечатан с държавния печат.
Министър на правосъдието:
Диана Ковачева
7300